EELNÕU

NARVA LINNAVALITSUS
KORRALDUS
Narva
_________________ 2016 a nr ______
Narva Linnavalitsuse 13.07.2016 korralduse nr 817-k 

„Õigusvastaselt võõrandatud maa tagastamismenetluse lõpetamine“
kehtetuks tunnistamine

1. Asjaolud ja menetluse käik

Narva Linnavalitsuse 13.juuli 2016.a. korraldusega nr. 817-k lõpetati endise kinnistu nr 55 Südalinnaosas aadressil Suur 17, Narvas asunud krundi nr 56, suurusega 441,5 m2, õigusvastaselt võõrandatud vara tagastamismenetlus (toimik nr 617) Narva linnas asuva Suur tänav 10a maaüksuse osas ning luges õigustatud subjekti Tiit Lilleoru maaüksuse tagastamisnõudest loobunuks.
Õigustatud subjekt Tiit Lilleorg leidis, et korraldusega nr. 817-k rikutakse tema kui 
õigusvastaselt võõrandatud vara tagastamise ja kompenseerimise omandireformi õigustatud subjekti õigusi ja esitas kaebuse Õigusvastaselt võõrandatud vara tagastamise ja kompenseerimise Ida-Viru maakonnakomisjonile.   
ÕVVTK Ida-Viru maakonnakomisjon võttis vastu 24.10.2016 otsuse nr 8-1/2016/112, kus leidis, et õigusvastaselt võõrandatud vara tagastamismenetlus oli puudulik ning tegi Narva Linnavalitsusele ettepaneku tunnistada kehtetuks 13.07.2016 korraldus nr 817-k ja

taastada menetlus õigustatud subjektile Tiit Lilleorule Narva linnas asuva (end Südalinnaosa,

Suur tn 17, kinnistu nr 55) maaüksuse (kaesoleval ajal asukoha aadressiga Suur tn 10a)

tagastamiseks endistes piirides.
Samuti oma otsuses komisjon märkis, et viimasel kolmel aastal oli õigustatud subjekt küllaltki vähe aktiivne tagastamisega seotud asjade ajamisel ja ka linnavalitsus ei näidanud üles erilist aktiivsust, mille tulemusel tagastamismenetlus seiskus.

2. Õiguslikud alused
Vastavalt haldusmenetluse seaduse § 68 lõikele 2 haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

3. Otsus
Tunnistada kehtetuks Narva Linnavalitsuse 13.07.2016 korraldus nr 817-k „Õigusvastaselt võõrandatud maa tagastamismenetluse lõpetamine“ ja taastada menetlus õigustatud subjektile Tiit Lilleorule Narva linnas asuva (end Südalinnaosa, Suur tn 17, kinnistu nr 55) maaüksuse (käesoleval ajal asukoha aadressiga Suur tn 10a) tagastamiseks endistes piirides.
4. Rakendussätted
4.1. Korraldus jõustub seadusega sätestatud korras.
4.2. Narva Linnakantseleil teha korraldus teatavaks Õigusvastaselt võõrandatud vara tagastamise ja kompenseerimise Ida-Viru maakonnakomisjonile ning hr Tiit Lilleorg.
4.3. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

